રાજપીપળા: આદિવાસી સમાજની બહુલ વસતી ધરાવતાં નર્મદા જિલ્લામાં આરોગ્યલક્ષી સુવિધાઓનો અભાવ જોવા મળી રહયો છે ત્યારે સ્થાનિક મહિલા તબીબે બે વર્ષમાં 2,500થી વધારે સગર્ભા મહિલાઓની વિના મુલ્યે સારવાર કરી સમાજમાં દાખલો બેસાડયો છે. નર્મદા જિલ્લો પછાત જિલ્લો હોવાથી તબીબો રાજપીપલા સિવિલમાં ફરજ બજાવવા તૈયાર થતાં નથી. વર્ષોથી રાજપીપલા સિવિલ તબીબોના અભાવે ગબડતી રહી છે. નર્મદામાં સિકલસેલ એનિમિયાની બિમારીનું પ્રમાણ વધારે હોવાથી મહિલાઓમાં સગર્ભા સમયે જીવનું જોખમ ખુબ રહેલું હોય છે.